1608
Árið 1608 (MDCVIII í rómverskum tölum) var hlaupár sem hófst á þriðjudegi samkvæmt gregoríska tímatalinu eða föstudegi samkvæmt júlíska tímatalinu.

Atburðir

Janúar
 7. janúar - Öll hús inni í virkinu í Jamestown brunnu til grunna.
 8. janúar - Hundrað landnemar komu til Jamestown í Virginíu með skipstjóranum Christopher Newport. Þar voru þá aðeins 38 eftirlifandi af upprunalegum stofnendum bæjarins.
 17. janúar - Susenyos sigraði her órómóa við Ebenat.
 23. janúar - Frakkland og Holland gerðu með sér varnarbandalag fyrir milligöngu Pierre Jeannin.

Febrúar
 6. febrúar - Gabríel Báthory varð einráður í Transylvaníu við afsögn Sigmundar Rákóczi.

Mars
 16. mars - Jesúítar fengu leyfi til að stofna trúboðsstöðvar í Paragvæ.
 18. mars - Susenyos var krýndur Eþíópíukeisari í Axúm.

Apríl

 19. apríl - Bandalag Ungverjalands, Austurríkis og Moravíu setti fram kröfugerð með stuðningi Matthíasar, bróður Rúdolfs 2. keisara sem henni var beint gegn.
 20. apríl - Viskýframleiðandinn Bushmills á Norður-Írlandi fékk leyfi til viskýframleiðslu frá Jakobi Englandskonungi
 24. apríl - Kristján 4. boðaði að allar byggingar þýskra kaupmanna á konungsjörðum eða kirkjujörðum skyldu rifnar til grunna.

Maí
 6. maí - Robert Cecil varð fjármálaráðherra og helsti ráðgjafi Jakobs Englandskonungs.
 14. maí - Mótmælendasambandið var stofnað í Auhausen í Þýskalandi.

Júní
 25. júní - Rúdolf keisari neyddist til að láta Matthíasi bróður sínum eftir Ungverjaland, Austurríki og Moravíu.
 Júní - Svíar unnu Dünamünde, Koknese og Fellin frá Pólsk-litháíska samveldinu.

Júlí

 3. júlí - Samuel de Champlain stofnaði borgina Quebec í Kanada.
 18. júlí - Jóhann Sigmundur varð kjörfursti í Brandenborg við lát föður síns.
 25. júlí - Rússland og Pólsk-litháíska samveldið gerðu með sér vopnahlé í þrjú ár og ellefu mánuði.

Ágúst
 24. ágúst - Fyrsti opinberi fulltrúi Bretlands steig á land við Surat á Indlandi.
 Ágúst - Sjö þúsund pólskir riddarar voru sendir falska Dímítríj 2. til fulltingis.

September
 10. september - John Smith var kjörinn forseti bæjarráðsins í Jamestown.
 11. september - Mórits af Nassá tók á móti fyrsta sendiherra Síams í Evrópu.
 21. september - Háskólinn í Oviedo var stofnaður.
 23. september - Umsátur pólska hersins um Þrenningarklaustur heilags Sergíusar hófst.
 September - Marina Mniszek hitti falska Dímítríj 2. í Túsjínó og sagðist þekkja þar aftur eiginmann sinn.

Október

 1. október - Sjötíu nýir landnemar bættust í hóp þeirra sem fyrir voru í Jamestown í Virginíu.
 2. október - Hollenski linsusmiðurinn Hans Lippershey sýndi fyrsta sjónaukann í hollenska þinginu.
 20. október - Toskana vann sigur á Tyrkjaveldi í orrustunni við Celidonio-höfða.
 25. október - Rúdolf 2. lét Matthíasi bróður sínum eftir ungversku krúnuna vegna þrýstings frá stéttaþinginu.

Nóvember
 19. nóvember - Matthías var krýndur Ungverjalandskonungur í Presbourg.

Ódagsettir atburðir 
 Guðrún Þorsteinsdóttir úr Þingeyjarsýslu var brennd á báli fyrir að hafa soðið barn í grautarpotti.
 Spænskir hvalveiðimenn á þremur skipum komu á Strandir og rændu viðum og peningum.
 Þórdís Halldórsdóttir frá Sólheimum í Sæmundarhlíð ól barn eftir að hafa komið fram skírlífiseiði fimm mánuðum áður.
 Þriðji og síðasti morðbréfabæklingur Guðbrands Þorlákssonar kom út á Hólum.
 Enevold Kruse tók við af Jørgen Friis sem hirðstjóri í Noregi.
 William Shakespeare hóf starfsemi í Blackfriars-leikhúsinu í London.

Fædd 

 28. janúar - Giovanni Alfonso Borelli, ítalskur lífeðlisfræðingur (d. 1679).
 6. febrúar - António Vieira, portúgalskur rithöfundur (d. 1697).
 13. júlí - Ferdinand 3. keisari hins Heilaga rómverska ríkis (d. 1657).
 14. júlí - George Goring, enskur hermaður (d. 1657).
 15. október - Evangelista Torricelli, ítalskur vísindamaður og stærðfræðingur (d. 1647).
 23. nóvember - Francisco Manuel de Melo, portúgalskur rithöfundur (d. 1666).
 6. desember - George Monck, enskur hermaður og stjórnmálamaður (d. 1670).
 9. desember - John Milton, breskt skáld (d. 1674).

Ódagsett
 Benedikt Pálsson, íslenskur bartskeri og klausturhaldari (d. 1664).
 Vigfús Gíslason, íslenskur sýslumaður (d. 1647).
 Thomas Fuller, enskur sagnaritari (d. 1661).
 Evdoxía Stresjnjeva, önnur eiginkona Mikaels Rómanovs Rússakeisara.

Dáin 

 27. febrúar - John Still, enskur biskup (f. um 1543).
 12. mars - Kōriki Kiyonaga, japanskur herforingi (f. 1530).
 8. apríl - Þórður Guðmundsson, íslenskur lögmaður (f. 1524).
 19. apríl - Thomas Sackville, enskur stjórnmálamaður (f. 1536).
 19. júní - Alberico Gentili, ítalskur lögfræðingur (f. 1552).
 18. júlí - Jóakim 3. Friðrik, kjörfursti í Brandenborg (f. 1546).
 13. ágúst - Giambologna, ítalskur listamaður (f. 1529).
 11. október - Giovanni Ambrogio Figino, ítalskur listmálari.

Opinberar aftökur 
 Guðrún Þorsteinsdóttir, 48 ára vinnukona frá Aðaldal í Suður-Þingeyjarsýslu, tekin af lífi, á báli, fyrir barnsmorð.
 Bjarni Hildibrandsson tekinn af lífi á Alþingi fyrir blóðskömm, n.t.t. að hafa „fallið með systrum“.

Tilvísanir

Ódagsett
 John Dee, enskur stjörnuspekingur (f. 1527).

Tenglar

1608
1601-1610